|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.: 6866 Αθήνα, 27/02/2019

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας εκφράζει τη συμπαράστασή του στους συναδέλφους εργαζόμενους στον κλάδο της Ενέργειας, που αγωνίζονται ενάντια στην πολιτική της κυβέρνησης να ακολουθεί κατά γράμμα τις μνημονιακές δεσμεύσεις, για την ιδιωτικοποίηση όλου του πλούτου της χώρας.

Μετά τη μετάβαση του πλειοψηφικού πακέτου του ΔΕΣΦΑ σε ιδιώτες, η κυβέρνηση συνεχίζει αυτή την πολιτική, με την πώληση της ΔΕΠΑ και των ΕΛΠΕ, αδιαφορώντας για τη διασφάλιση των εργασιακών και συνδικαλιστικών δικαιωμάτων.

Το ΕΚΑ στηρίζει την 24ωρη Απεργία που έχει προκηρύξει η Πανελλήνια Ομοσπονδία Ενέργειας για την Πέμπτη 28 Φεβρουαρίου, και καλεί τα σωματεία μέλη του και όλους τους εργαζόμενους της Αθήνας, να στηρίξουμε τον δίκαιο αγώνα των συναδέλφων για μονιμοποίηση όλων των εργολαβικών εργαζόμενων και υπογραφή ΣΣΕ σε όλο τον κλάδο, στην απεργιακή συγκέντρωση στα γραφεία της ΔΕΠΑ και ώρα 9 π.μ..

**Το Δ.Σ.**